cyanic-selkie/wikianc huggingface dataset:
Κουρμανμπέκ Μπακίγιεφ
Πρόεδρος
Τον Απρίλιο του 2007 η αντιπολίτευση έκανε διαδηλώσεις ζητώντας την παραίτηση του Μπακίγιεφ. Η μεγαλύτερη από τις διαδηλώσεις έλαβε χώρα στην Μπισκέκ, στις 11 Απριλίου. Την προηγούμενη ημέρα ο πρόεδρος είχε υπογράψει την τροποποίηση του Συντάγματος, ώστε να μειωθούν οι εξουσίες του, ωστόσο η διαδήλωση έγινε κανονικά, με τους συμμετέχοντες να δηλώνουν ότι θα έμεναν εκεί μέχρι την παραίτηση του προέδρου. Στις 19 Απριλίου ξέσπασαν συγκρούσεις ανάμεσα στους διαδηλωτές και στην αστυνομία και εν συνεχεία οι διαδηλώσεις τερματίστηκαν.
Ανατροπή 2010
Στις 6 Απριλίου 2010, σε μια διαδήλωση στο Ταλάς οι ηγέτες της αντιπολίτευσης διαμαρτυρήθηκαν κατά της διαφθοράς της κυβέρνησης και για το αυξημένο κόστος διαβίωσης. Οι διαμαρτυρίες εξελίχθηκαν σε βία και εξαπλώθηκαν σε εθνικό επίπεδο. Υπήρξαν αντικρουόμενες πληροφορίες για την τύχη του υπουργού Εσωτερικών Μολντομούσα Κονγκατίγιεφ ότι είχε σκοτωθεί κατά τη διάρκεια των ταραχών. Στις 7 Απριλίου 2010 οι διαδηλωτές έθεσαν υπό τον έλεγχό τους το αρχηγείο της εσωτερικής ασφάλειας (πρώην αρχηγείο της KGB) και ένα κρατικό τηλεοπτικό κανάλι στην πρωτεύουσα, Μπισκέκ. Στις αιματηρές συγκρούσεις μεταξύ διαδηλωτών και αστυνομίας σκοτώθηκαν τουλάχιστον 79 άτομα. Ο πρωθυπουργός Ουσένοφ κατηγόρησε τη Ρωσία για την υποστήριξη αυτών των διαδηλώσεων, κάτι που αρνήθηκε ο πρωθυπουργός της Ρωσίας, Βλαντίμιρ Πούτιν. Τα μέλη της αντιπολίτευσης ζήτησαν επίσης το κλείσιμο της υπό αμερικανικό έλεγχο στρατιωτικής βάσης στο Μανάτ. Ο Μπακίγιεφ, σύμφωνα με πληροφορίες, κατέφυγε στην νότια πόλη Ος. Η αρχηγός της νέας, προσωρινής κυβέρνησης, Ρόζα Οτουνμπάγιεβα, δήλωσε ότι ο Μπακίγιεφ δεν παραιτήθηκε αλλά προσπαθούσε να εξασφαλίσει υποστηρικτές. Στις 13 Απριλίου 2010 ο Μπακίγιεφ δήλωσε την προθυμία του να παραιτηθεί υπό τον όρο να είχε εγγυήσεις για την ασφάλειά του. Ο έκπτωτος πρόεδρος εγκατέλειψε την Κιργιζία στις 15 Απριλίου 2010 και πήγε στο Καζακστάν, έχοντας υπογράψει προηγουμένως επιστολή παραίτησης. Η Οτουνμπάγιεβα δήλωσε ότι θα επιδιώξει την παραπομπή του Μπακίγιεφ σε δίκη.
Εξωτερικοί σύνδεσμοι
Κατηγορία:Πρόεδροι της Κιργιζίας Κατηγορία:Πρωθυπουργοί της Κιργιζίας
Μαλιακός κόλπος
thumb|right|350px|Ο Μαλιακός κόλπος από την αρχαιότητα μέχρι σήμερα Ο Μαλιακός Κόλπος είναι ο κόλπος του Αιγαίου Πελάγους στην Ανατολική Στερεά Ελλάδα, που εισχωρεί στον Νομό Φθιώτιδας από ανατολικά προς δυτικά κατά 15 ως 22 χιλιόμετρα, ανάλογα με τον καθορισμό των εξωτερικών του ορίων. Η ακριβέστερη οριοθέτηση τοποθετεί τα όριά του στα ακρωτήρια Χιλιομίλι (νοτιοανατολικά) και Καραβοφάναρα (βορειοανατολικά). Στην περίπτωση αυτή έχει άνοιγμα 2,8 χιλιόμετρα και είσδυση 15. Το μέγιστο βάθος του είναι 27 μέτρα. Πρακτικά το μοναδικό λιμάνι του Μαλιακού Κόλπου είναι η Στυλίδα στη βόρεια ακτή του, αλλά και αυτό ακόμα απαίτησε την εκβάθυνση με τη δημιουργία διαύλου, εξαιτίας του αβαθούς της θάλασσας. Η Στυλίδα είναι το επίνειο της Λαμίας.
Η Αγία Τριάδα είναι ο μοναδικός παράλιος οικισμός στη νότια ακτή του Μαλιακού, αν θεωρήσουμε το Χιλιομίλι ως όριό του. Στη βόρεια ακτή έχουμε, από δυτικά προς ανατολικά, την Αγία Μαρίνα, τη Στυλίδα, τα Μελίσσια, τους Πεταράδες και το Πανόραμα.
Η ονομασία του Μαλιακού Κόλπου οφείλεται στους Μαλιείς, αρχαίους κατοίκους της Μαλίδος. Κατά τα μέσα του περασμένου αιώνα συνηθιζόταν και το όνομα Λαμιακός Κόλπος ή Κόλπος της Λαμίας για το εσωτερικό του τμήμα. Η πόλη της Λαμίας απέχει 8,5 χιλιόμετρα σε ευθεία γραμμή από το εγγύτατο σημείο της ακτής του κόλπου.
Ο Αυτοκινητόδρομος Αθηνών-Θεσσαλονίκης, ο οποίος διατρέχει τον Μαλιακό Κόλπο, διέθετε για αρκετές δεκαετίες μία μόνο λωρίδα κυκλοφορίας ανά κατεύθυνση, καθιστώντας επικίνδυνη την οδήγηση και προκαλώντας πλήθος τροχαίων δυστυχημάτων που έχουν στοιχίσει τη ζωή εκατοντάδων ανθρώπων. Το συγκεκριμένο τμήμα της διαδρομής του αυτοκινητοδρόμου, που θεωρούνταν για δεκαετίες ένα από τα πιο επικίνδυνα σημεία του εθνικού οδικού δικτύου, έχει ονομαστεί Πέταλο του Μαλιακού, λόγω του χαρακτηριστικού του σχήματος.
Εξωτερικοί σύνδεσμοι
Μαλιακος Μαλιακος Μαλιακος Μαλιακος
Ινδικό σύστημα αρίθμησης
Το παραδοσιακό ινδικό σύστημα αρίθμησης χρησιμοποιείται σήμερα στην Ινδία, το Πακιστάν, το Μπανγκλαντές, την Μιανμάρ (Μπούρμα) και βασίζεται σε ομαδοποίηση εκατοντάδων αντί για χιλιάδων στο σύστημα αρίθμησης που χρησιμοποιείται στο δυτικό κόσμο και δέκα χιλιάδων που χρησιμοποιείται στην Κίνα και την Ιαπωνία. Σήμερα, στην Ινδία χρησιμοποιούνται συχνά οι όροι κρόρε (krore) και λακχ (lakh).
Κατηγορία:Συστήματα αρίθμησης
Δενδράκια Δράμας
Τα Δενδράκια (μέχρι το 1927 Κράνιτσα ) είναι χωριό στην Περιφέρεια Ανατολικής Μακεδονίας και Θράκης του νομού Δράμας. Σύμφωνα με την απογραφή του 2001, υπάρχουν 46 κάτοικοι.
Γεωγραφία
Το χωριό Δενδράκια βρίσκεται στο βουνό Φαλακρό, περίπου 14 χλμ βόρεια της πόλης της Δράμα.
Παραπομπές
Κατηγορία:Χωριά του νομού Δράμας Κατηγορία:Δήμος Δράμας
Ουίλιαμ Μπάρλεϊ
Ο Ουίλιαμ Μπάρλεϊ (1565;-1614) ήταν Άγγλος βιβλιοπώλης και εκδότης βιβλίων. Ολοκλήρωσε μαθητεία ως υφασματέμπορος το 1587, αλλά σύντομα εργάστηκε στο εμπόριο βιβλίων στο Λονδίνο. Ως ελεύθερος επαγγελματίας της Drapers' Company, ενεπλάκη σε διαμάχη μεταξύ αυτής και της Stationers' Company, σχετικά με το δικαίωμα των υφασματεμπόρων να πωλούν βιβλία.
Ο ρόλος του Μπάρλεϊ στην εκδοτική μουσική της εποχής της Ελισάβετ έχει αποδειχθεί αμφιλεγόμενο ζήτημα μεταξύ των μελετητών. Οι εκτιμήσεις για το πρόσωπό του κυμαίνονται από "έναν άνθρωπο ενέργειας, αποφασιστικότητας και φιλοδοξίας", "σίγουρα σε κάποιο βαθμό μια μάλλον κακή φιγούρα".
Παραπομπές
Κατηγορία:Βρετανοί εκδότες
Πόρτο Σάντο
thumb Το Πόρτο Σάντο (πορτογαλικά: Porto Santo, IPA: ['poɾtu 'sɐ̃tu]) είναι πορτογαλικό νησί 50 χλμ. βορειοανατολικά του νησιού της Μαδέρας στο βόρειο Ατλαντικό Ωκεανό. Διοικητικά, είναι μέρος της αυτόνομης περιοχής της Μαδέρας. Η κύρια αστική περιοχή η οποία είναι ένας από τους πέντε πορτογαλικούς δήμους που έχουν μόνο ένα οικισμό είναι η πόλη του Πόρτο Σάντο, επίσης γνωστή ως Vila Baleira (IPA: ['vilɐ bɐ'lɐiɾɐ]). Ο πληθυσμός το 2011 ήταν 5.483. Η πυκνότητα πληθυσμού ήταν 129,1 κατ./τ.χλμ. Το νησί έχει επίσης έναν αερολιμένα που εξυπηρετεί τις πτήσεις στο Φουντσάλ, το οποίο είναι απέχει όσο μια 15 λεπτών πτήση. Είναι το βορειότερο και ανατολικότερο νησί του αρχιπελάγους της Μαδέρας. Ο δήμος δεν έχει κανένα όριο εδάφους και περικυκλώνεται από τον Ατλαντικό Ωκεανό. Η κοντινότερη θέση είναι Ματσίκο στο νησί της Μαδέρας στο νοτιοδυτικό σημείο που χρησιμεύει ως ο λιμένας του Φουντσάλ. Το μήκος του νησιού είναι περίπου 9 χλμ. Η κύρια βιομηχανία είναι ο τουρισμός.
Τορέιγ
Οι κάτοικοί του είναι γνωστοί ως Τορεγιάν (γαλλικά: Torreillans).
Παραπομπές
Κατηγορία:Κοινότητες των Ανατολικών Πυρηναίων
Σαν Χουάν δελ Ρίο Κόκο
Το Σαν Χουάν δελ Ρίο Κόκο (ισπανικά: San Juan del Río Coco) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι το Σαν Χουάν δελ Ρίο Κόκο. Πήρε το όνομά του από τον ποταμό Ρίο Κόκο.
Παραπομπές
Σ Σ
Αρχιεπίσκοπος Αυστραλίας Μακάριος
Ο Αρχιεπίσκοπος Αυστραλίας Μακάριος (κατά κόσμον Κωνσταντίνος Γρινιεζάκης, Ηράκλειο, 15 Μαρτίου 1973) είναι Έλληνας Ιεράρχης του Οικουμενικού Πατριαρχείου, ο οποίος υπηρετεί ως Αρχιεπίσκοπος της Ιεράς Αρχιεπισκοπής Αυστραλίας, από τις 9 Μαΐου 2019.
Βιογραφικό
Ο κατά κόσμον Κωνσταντίνος Γρινιεζάκης γεννήθηκε στο Ηράκλειο Κρήτης στις 15 Μαρτίου 1973. Μετά τις εγκύκλιες σπουδές του στη γενέτειρά του σπούδασε στη Ριζάρειο Εκκλησιαστική Σχολή Αθηνών, στην Ανωτέρα Εκκλησιαστική Σχολή Αθηνών και κατόπιν Θεολογία στη Θεολογική Σχολή του Πανεπιστήμιου Αθηνών. Κατόπιν έκανε μεταπτυχιακές σπουδές (master) στην Χριστιανική Ηθική στο Πανεπιστήμιο της Βοστώνης, στην Ιστορία της Επιστήμης στο Πανεπιστήμιο Χάρβαρντ και στην Βιοηθική στο Πανεπιστήμιο του Monash. Το 2002 υπέβαλε διδακτορική διατριβή στην Ιατρική Σχολή του Πανεπιστημίου Κρήτης με θέμα: «Κλωνοποίηση: Θεραπευτικές καί αναπαραγωγικές προοπτικές και ἐνδεχόμενες συνέπειες αὐτῆς» και αναγορεύτηκε έτσι διδάκτορας με βαθμό Άριστα.
Από το 2003 ως το 2019 δίδαξε στην Πατριαρχική Ακαδημία Ηρακλείου Κρήτης και ως επισκέπτης καθηγητής σε διάφορα Πανεπιστήμια, μεταξύ των οποίων η Θεολογική Σχολή του Τιμίου Σταυρού Βοστώνης, το Πανεπιστήμιο του Tartu και οι Ιατρικές Σχολές των Πανεπιστημίων Κρήτης, Θεσσαλίας και Αθηνών. Τον Μάιο του 2015 εξελέγη πρώτος Κοσμήτορας του Τμήματος Ορθόδοξης Θεολογίας της Εκκλησίας της Εσθονίας.
Εκάρη μοναχός και χειροτονήθηκε διάκονος στις 18 Οκτωβρίου 1993 και πρεσβύτερος στις 25 Ιουνίου 1997. Στις 23 Απριλίου 1998 προχειρίστηκε αρχιμανδρίτης στην Μονή Αγίου Γεωργίου Επανωσήφη, ενώ την Κυριακή του Πάσχα του 2008 ο Πατριάρχης Βαρθολομαίος του απένειμε το οφφίκιο του αρχιμανδρίτη του Οικουμενικού Θρόνου στο Φανάρι. Υπηρέτησε ως διάκονος στόν Μητροπολιτικό Ναό Αγίου Μηνά Ηρακλείου, ως εφημέριος στην ενορία Αγίου Νικολάου Χαρασού Ηρακλείου και στην ιστορική κοινότητα του Αγίου Γεωργίου Southbridge στις Η.Π.Α. Στην Αρχιεπισκοπή Κρήτης διετέλεσε Διευθυντής του Ραδιοφωνικού Σταθμού της, Πρόεδρος της Διοικούσης Επιτροπής της Σχολής Βυζαντινής Μουσικής, Διευθυντής της Εστίας Εκκλησιαστική Εκπαιδεύσεως της Πατριαρχικής Ακαδημίας, μέλος της Συνοδικής Επιτροπής «Βιοηθικής και Συγχρόνου Προβληματισμού», Διευθυντής του Γραφείου Τύπου και Ιεροκήρυκας από το 2002 ως την εκλογή του σε επίσκοπο τον Απρίλιο του 2015. Ίδρυσε και διευθύνει την εκδοτική σειρά «Παντοδαπά της Βιοηθικής», η οποία βρίσκεται υπό την αιγίδα του Οικουμενικού Πατριαρχείου. Το 2008 η Ιερά Σύνοδος του Οικουμενικού Πατριαρχείου τον όρισε εκπρόσωπο στην Πανορθόδοξη Επιτροπή Βιοηθικής και το 2018 Πρόεδρο στη Συνοδική Επιτροπή Βιοηθικής του Πατριαρχείου.
Στις 27 Απριλίου 2015 εξελέγη Επίσκοπος Χριστουπόλεως και χειροτονήθηκε στον Ιερό Ναό Αγίου Μηνά Ηρακλείου στις 16 Μαΐου 2015. Κατόπιν ανέλαβε καθήκοντα βοηθού επισκόπου στην Εκκλησία της Εσθονίας, τις θεολογικές και κατηχητικές δράσεις της οποίας ανέλαβε να οργανώσει. Συμμετείχε στην Αγία και Μεγάλη Σύνοδο της Κρήτης το 2016 ως σύμβουλος της αντιπροσωπείας του Οικουμενικού Πατριαρχείου. Το 2018, κατόπιν εντολής του Πατριάρχη Βαρθολομαίου, ανέλαβε να μελετήσει το ζήτημα της Αυτοκεφαλίας της Ορθόδοξης Εκκλησίας της Ουκρανίας και κατέληξε σε ένα πόρισμα ενενήντα σελίδων, το οποίο παρουσιάστηκε τον Σεπτέμβριο του 2018.
Στις 9 Μαΐου 2019 εξελέγη παμψηφεί από την Αγία και Ιερά Σύνοδο του Οικουμενικού Πατριαρχείου, Αρχιεπίσκοπος Αυστραλίας, Υπέρτιμος και Έξαρχος πάσης Ωκεανίας. Ενθρονίστηκε στο Σίδνεϊ της Αυστραλίας, στις 29 Ιουνίου 2019.
Συγγραφικό έργο
Ο Αρχιεπίσκοπος Μακάριος έχει πλούσιο συγγραφικό έργο σε άρθρα, μελέτες και βιβλία, μεταξύ των οποίων :
Πηγές
Μακαριος Κατηγορία:Επίσκοποι του 21ου αιώνα Κατηγορία:Ιεράρχες του Οικουμενικού Πατριαρχείου Κατηγορία:Ακαδημαϊκοί Κατηγορία:Αρχιεπίσκοποι
Ελληνική Βιομηχανία Ελαστικού
Η Ελληνική Βιομηχανία Ελαστικού (ΕΛΒΙΕΛΑ) ήταν μεγάλη βιομηχανία κατασκευής ειδών από καουτσούκ.
Ιστορία
μικρογραφία|Παπούτσια τύπου Ελβιέλα Η εταιρεία ιδρύθηκε το 1928 από τους Νικόλαο Μαυροφίδη και Νικόλαο Αγνιάδη, κι οι δυο με καταγωγή από τη Μικρά Ασία (ο πρώτος από το Ικόνιο). Το είδος για το οποίο είναι γνωστή είναι τα πάνινα αθλητικά παπούτσια με λαστιχένια σόλα, τα οποία παρήγε κατά κόρο. Η εταιρεία, που έμεινε ανενεργή σε όλη τη διάρκεια της Κατοχής, άνθισε στη δεκαετία 1950-1960.
Ο αρχικός ιδρυτής της Νικόλαος Μαυροφίδης πέθανε το 1944 και το μερίδιό του κληροδοτήθηκε στους γιους του Αιμίλιο και Στέφανο Μαυροφίδη. Τότε τα παπούτσια αυτά έβγαιναν μόνο σε άσπρο χρώμα και τα φορούσαν μόνο τα μικρά παιδιά στη γυμναστική και στις παρελάσεις. Επειδή εκείνη την εποχή αυτά ήταν τα μόνα αθλητικά παπούτσια που κυκλοφορούσαν στην Ελλάδα, και δεν υπήρχε άλλη εταιρεία που να κατασκευάζει τέτοιου είδους παπούτσια, επικράτησε ο όρος ελβιέλες (από το αρκτικόλεξο ΕΛ.ΒΙ.ΕΛΑ). Γύρω στα μέσα του 1960 κυκλοφόρησαν στην αγορά και μπλε ελβιέλες. Λίγο μετά το Πάσχα του 1963, η εταιρεία «Ζίτα Ελλάς», την οποία είχε ιδρύσει στη Λάρισα στις αρχές του 1928 ο επιχειρηματίας Ιωάννης Ζαφειρόπουλος του Παναγιώτου, η οποία μέχρι τότε παρήγε μόνο δερμάτινα υποδήματα πολυτελείας και ανέλαβαν τα ηνία της οι δυο γιοι του Ζαφειρόπουλου ο Παναγιώτης και ο Ανδρέας, θέλοντας να ανταγωνιστεί την ΕΛΒΙΕΛΑ, ξεκίνησε την παραγωγή τέτοιων παπουτσιών, τα οποία έβγαζε και σε μποτάκια.
Η εταιρεία σταμάτησε οριστικά τη λειτουργία της στα μέσα του 1961, καθώς υπέστη γενική κατάσχεση λόγω χρεών σε τράπεζες και ιδιώτες πιστωτές, ενώ ο Αγνιάδης είχε ήδη αποχωρήσει λόγω ηλικίας. Η ονομασία της εταιρείας ΕΛΒΙΕΛΑ, της οποίας η έδρα βρισκόταν στην Καλλιθέα (οδός Καλυψούς), μετά το κλείσιμό της πωλήθηκε από τους πιστωτές στη μεγάλη υποδηματοποιία «Αλυσίδα», η οποία είχε την έδρα της στη Θεσσαλονίκη και η εταιρεία μετονομάστηκε σε «Αλυσίδα-ΕΛΒΙΕΛΑ».
Στα μέσα του 1970 ιδρύθηκε στην Ελλάδα η «Sportex», αντιπροσωπεία γαλλικής εταιρείας αθλητικών υποδημάτων, η οποία άρχισε να εισάγει σε μεγάλες ποσότητες τέτοια παπούτσια στη χώρα μας. Τα παπούτσια που εισήγαγε η αντιπροσωπεία της Sportex όπως και εκείνα που παρήγαγε η Ζίτα Ελλάς έβγαιναν σε μεγάλη ποικοιλία χρωμάτων και όχι μόνο σε άσπρο και μπλε όπως οι ελβιέλες και είχαν μεγαλύτερη ζήτηση. Αυτό είχε ως αποτέλεσμα η εταιρεία Αλυσίδα-ΕΛΒΙΕΛΑ να κλείσει στα τέλη του 1974. Όμως τα παπούτσια αυτά εξακολοθούσαν να αποκαλούνται ελβιέλες μέχρι τις αρχές του 1983, όταν εισήχθησαν για 1η φορά στην Ελλάδα τέτοια παπούτσια κατασκευασμένα από την αμερικανική εταιρεία Converse.
Κουδούνια Δράμας
Τα Κουδούνια (πρώην Μπούζγα ή Μούζγα ) είναι χωριό στην Περιφέρεια Ανατολικής Μακεδονίας και Θράκης του νομού Δράμας. Σύμφωνα με την απογραφή του 2011 ο πληθυσμός του ανέρχεται στους 996 κάτοικους.
Γενικά και ιστορικά στοιχεία
Το χωριό βρίσκεται στον κάμπο της Δράμας περίπου 6 χιλιόμετρα νότια της Δράμας, σε υψόμετρο 60 μέτρων. Μετά το τέλος των Βαλκανικών Πολέμων επικυρώθηκε μαζί με την υπόλοιπη περιοχή της Δράμας στο ελληνικό κράτος βάσει της συνθήκης του Βουκουρεστίου. Η πρώτη ελληνική απογραφή που διενεργήθηκε το 1913 στα νέα εδάφη κατέγραψε στο χωριό (από κοινού με το γειτονικό Γενή-Τσιφλίκ) 433 κατοίκους.
Μετά τη Μικρασιατική Καταστροφή και την ανταλλαγή πληθυσμών ανάμεσα στην Ελλάδα και την Τουρκία, εγκαταστάθηκαν οικογένειες Ποντίων προσφύγων από χωριά της περιοχής του Καρς, όπως το Ιβανπόλ ή Μόλα-Μουσταφά, το Ατγκιόζ και το Μέστσιτλι. Κατά τη διάρκεια του Β΄ Παγκοσμίου Πολέμου, το χωριό περιήλθε μαζί με το μεγαλύτερο μέρος της Ανατολικής Μακεδονίας και της Θράκης στη Βουλγαρία. Την 29η Σεπτεμβρίου του 1941, Έλληνες αντάρτες που συμμετείχαν στην εξέγερση της Δράμας εισήλθαν στον οικισμό, σκοτώνοντας τον Βούλγαρο κατοχικό κοινοτάρχη και καταστρέφοντας μερικές οικίες. Την επόμενη ημέρα, τα Κουδούνια αρχικά βομβαρδίστηκαν από την αεροπορία και κατόπιν δέχτηκαν επιδρομή από πεζοπόρα τμήματα πεζικού, συνεπικουρούμενα από δυνάμεις της αστυνομίας και άτακτους ένοπλους. Οι βουλγαρικές δυνάμεις προχώρησαν στην αιχμαλωσία όσων ντόπιων ανδρών δεν είχαν εγκαταλείψει τον οικισμό, τους οποίους έκαψαν ζωντανούς σε αχυρώνα, με τον αριθμό των θυμάτων να κυμαίνεται μεταξύ 19-25 ατόμων.
Διοικητικά, μετά την ενσωμάτωσή του στο ελληνικό κράτος, το χωριό υπήχθη αρχικά στην κοινότητα Καλαμπακίου, ωστόσο αργότερα αποτέλεσε έδρα κοινότητας. Το 1927 μετονομάστηκε από Μούζγα σε Κουδούνια, ενώ μέχρι το 1997 ανήκε στην επαρχία Δράμας. Έκτοτε ανήκει στον δήμο Δράμας. Από τα Κουδούνια κατάγεται η λαϊκή τραγουδίστρια, Νατάσα Θεοδωρίδου (γ. 1970).
Παραπομπές
Κατηγορία:Χωριά του νομού Δράμας Κατηγορία:Δήμος Δράμας
Οδοντιατρική
thumb|right|Ο [[χειρουργός οδοντίατρος και ο βοηθός του κατά τη χειρουργική επέμβαση αφαίρεσης φρονιμίτη.]]
thumb|right|Οβελιαία τομή [[γομφίος|γομφίου; 1: μύλη, 2:ρίζα, 3: αδαμαντίνη, 4: οδοντίνη, 5: πολφική κοιλότητα, 6: αιμοφόρα αγγεία και νεύρα, 7: περιοδοντικοί σύνδεσμοι, 8: ριζικός σωλήνας και ακρορρίζιο, 9: φατνιακό οστό]] thumb|right|220px|Παλιός εξοπλισμός οδοντιατρείου όπως εκτίθεται στο [[Μουσείο Ιστορίας Πανεπιστημίου Αθηνών στην αίθουσα της Οδοντιατρικής Σχολής.]] Οδοντιατρική λέγεται ο κλάδος της ιατρικής που ασχολείται με την μελέτη, διάγνωση, πρόληψη και θεραπεία ασθενειών, διαταραχών και καταστάσεων της στοματικής κοιλότητας, συνήθως που αφορούν την οδοντοφυΐα αλλά και το βλεννογόνο του στόματος αλλά και των γειτονικών και των σχετικών δομών και ιστών, ιδιαίτερα στην γναθοπροσωπική (των γνάθων και του προσώπου) περιοχή. Αν και κατά κύριο λόγο συνδέεται άμεσα με τα δόντια ο τομέα της οδοντιατρικής δεν περιορίζεται μόνο σ' αυτά, αλλά περιλαμβάνει και άλλες πτυχές του κρανιοπροσωπικού συμπλέγματος, συμπεριλαμβανομένης της κροταφογναθικής άρθρωσης και άλλων υποστηρικτικών δομών. Ο όρος οδοντιατρική  προέρχεται από την λέξη οδοντολογία (από την Αρχαία Ελληνική λέξη ὀδούς ("δόντι")) - δηλαδή τη μελέτη της δομής, της ανάπτυξης, και των ανωμαλιών των δοντιών. Πλέον, συχνά η οδοντιατρική ταυτίζεται με την ιατρική ειδικότητα της Στοματολογίας (τη μελέτη δηλαδή του στόματος, των διαταραχών και των ασθενειών του) επειδή ασχολούνται με κοινό επιστημονικό πεδίο.
Η οδοντιατρική είναι σημαντική για τη γενική υγεία του ατόμου. Η οδοντιατρική θεραπεία πραγματοποιείται από εξειδικευμένη ομάδα, η οποία αποτελείται συχνά από έναν οδοντίατρο, βοηθούς οδοντιάτρου, υγειονολόγους, οδοντοτεχνίτες, τεχνικούς και θεραπευτές οδοντιατρικής. Οι περισσότεροι οδοντίατροι εργάζονται σε ιδιωτικά ιατρεία (πρωτοβάθμια περίθαλψη υγείας), αν και μερικοί εργάζονται σε οδοντιατρικές κλινικές και νοσοκομεία (δευτεροβάθμια περίθαλψη υγείας) και ιδρύματα (φυλακές, στρατιωτικές βάσεις, κ.τ.λ.).
Η ιστορία της οδοντιατρικής είναι σχεδόν τόσο παλιά όσο και η ιστορία της ανθρωπότητας και του πολιτισμού με την πρώτη απόδειξη να χρονολογείται από το 7000 π.Χ.. Ευρήματα από τις πρώτες Χαράπειες περιόδους του πολιτισμού της κοιλάδας του Ινδού (3300 π.Χ.) παρουσιάζουν ενδείξεις δοντιών που έχουν τροχιστεί και τοποθετούνται χρονικά πριν από 9000 χρόνια. Η οδοντιατρική χειρουργική θεωρείται ως η πρώτη εξειδικευμένη ιατρική επέμβαση. Ο τίτλος του οδοντιάτρου στην Αρχαία Αίγυπτο απαντάται από την εποχή του Παλαιού Βασιλείου και μετά. Ως πρώτος γνωστός οδοντίατρος είναι ο Hesy-Re ο οποίος έζησε κατά τη διάρκεια της βασιλείας του Φαραώ Ζοζέρ  2600 π.Χ. Οι πρώτες πληροφορίες στην αρχαία ελληνική γραμματεία για της άσκηση της οδοντιατρικής ως ξεχωριστής ειδικότητας μας παρέχονται ήδη από τον Ηρόδοτο (5ο αι. π.Χ.) όπου σύμφωνα με τη διήγησή του στην Αίγυπτο υπήρχε μεγάλο πλήθος ιατρών, μεταξύ των οποίων και ιατροί των δοντιών. Επτά αιώνες αργότερα, ο Γαληνός της Περγάμου (129 - 210 μ.Χ.) αναφέρεται επανειλημμένα σε ειδικούς για τα δόντια (ὀδοντικούς ἰατροὺς).
Οδοντιατρική θεραπεία
Η πλειοψηφία των οδοντιατρικών θεραπειών διεξάγονται για την πρόληψη ή τη θεραπεία των δύο πιο κοινών ασθενειών του στόματος που αφορούν την τερηδόνα (φθορά των δοντιών) και την ουλίτιδα (ασθένεια των ούλων). Οι οδοντίατροι μπορούν να πραγματοποιούν οδοντιατρικές θεραπείες όπως οι επανορθωτικές (σφραγίσματα, στεφάνες, γέφυρες), οι προσθετικές (μερικές ή ολικές οδοντοστοιχίες, εμφυτεύματα), ενδοδοντική θεραπεία, περιοδοντική θεραπεία, την εξαγωγή ή χειρουργική αφαίρεση των δοντιών, καθώς και τη διενέργεια εξετάσεων, ακτινογραφίες και κλινική διάγνωση. Οι οδοντίατροι μπορούν επίσης να συνταγογραφήσουν φάρμακα, όπως αντιβιοτικά, αναλγητικά και οποιαδήποτε άλλα φάρμακα χρειάζονται για την αντιμετώπιση της εκάστοτε οδοντιατρικής πάθησης των ασθενών. Επίσης, ρόλος των οδοντιάτρων είναι να ενημερώνουν σχετικά με την πρόληψη των νόσων του στόματος και την καλή στοματική υγιεινή, μέσω της κατάλληλης καθημερινής υγιεινής που πρέπει να έχει ο ασθενής καθώς και την τακτική, δύο φορές το χρόνο, επίσκεψη για επαγγελματικό καθαρισμό και αξιολόγηση της κλινικής του κατάστασης. Οι συνθήκες της στοματικής κοιλότητας μπορεί να υποδεικνύουν παθήσεις όπως η οστεοπόρωση, ο διαβήτης ή ο καρκίνος. Πολλές μελέτες έχουν δείξει επίσης ότι οι ασθένειες του στοματικού βλεννογόνου (ούλων) συνδέονται με αυξημένο κίνδυνο εμφάνισης διαβήτη, καρδιοπάθειας και πρόωρου τοκετού.
1598 Παλοκέ
Η Παλοκέ (Paloque) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,606. Ανακαλύφθηκε το 1950 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά της προς τιμή της Γαλλίδας αστρονόμου Εμίλ Παλοκέ (Émile Paloque).
Φυσικά χαρακτηριστικά
Η μέση διάμετρος της Παλοκέ εκτιμάται σε 13,4 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,130 ± 0,022. Η Παλοκέ περιστρέφεται γύρω από τον εαυτό της μία φορά κάθε 5 ώρες και 57 λεπτά (Ditteon & West 2011, Higgins 2011).
Εξωτερικοί σύνδεσμοι
Παλοκε
Παλαιόπυργος Αιτωλοακαρνανίας
thumb|260x260px|Άγιος Κωνσταντίνος (1.470 μ.) Ο Παλαιόπυργος είναι οικισμός στην Ναυπακτία και την Περιφερειακή Ενότητα Αιτωλοακαρνανίας.
Γεωγραφικά - Ιστορικά στοιχεία
Ο Παλαιόπυργος είναι κτισμένος στις πλαγιές των Ορέων Ναυπακτίας σε υψόμετρο 720 μέτρα και απλώνεται σε δυο κοιλάδες που σχηματίζονται κάτω από το όρος Άγιος Κωνσταντίνος (υψομ. 1.470 μέτρα).
Αλγκάρβε
Αλγκάρβε (ή Αλγάρβε) είναι ένας από τους νομούς της Πορτογαλίας. Βρίσκεται στην νότια ακτή της Πορτογαλίας, περιλαμβάνοντας τις πόλεις Φάρο, Λάγκος, και Πορτιμάο. Το διοικητικό κέντρο είναι το Φάρο, όπου υπάρχουν διεθνές αεροδρόμιο και δημόσιο πανεπιστήμιο.
Παλαιόπυργος Αιτωλοακαρνανίας
Γεωγραφικά - Ιστορικά στοιχεία
Απέχει περίπου 22 χιλιόμετρα βόρεια από τη Ναύπακτο και είναι το πρώτο χωριό που συναντά κανείς επί της 24ης επαρχιακής οδού που οδηγεί στα χωριά της ορεινής Ναυπακτίας και η οποία καταλήγει στο Καρπενήσι.
Αλγκάρβε
Η Αλγκάρβε είναι λοφώδης περιοχή, την οποία διασχίζουν πλούσιες κοιλάδες. Η έκτασή της είναι 5.412 τ.χλμ. και ο πληθησμός 410.000 μόνιμοι κάτοικοι. Κατά το καλοκαίρι ο πληθυσμός ανέρχεται σε ένα εκατομμύριο χάρη στην μεγάλη προσέλευση τουριστών.
Παλαιόπυργος Αιτωλοακαρνανίας
Γεωγραφικά - Ιστορικά στοιχεία
Κατά την Τουρκοκρατία ονομαζόταν (τα) Βελβίτσενα αλλά το 1927 μετονομάστηκε σε Παλαιόπυργο από την Επιτροπεία Ελληνικών Τοπωνυμίων, όπως και χιλιάδες άλλα χωριά. Εκτός από την ονομασία Βελβίτσενα σε πολλά παλιά χειρόγραφα συναντώνται και παραλλαγές της ονομασίας: Βελβίτζανα, Βελβίτσαινα, Βελβίτζενα. Ο Γάλλος περιηγητής Φρανσουά Πουκεβίλ που βρέθηκε στη περιοχή γύρω στα 1810 αναφέρει αυτό με την ονομασία Βερβίζενα.
Διοικητικά στοιχεία
Ως οικισμός αναφέρεται επίσημα, μετά την Επανάσταση του 1821, το 1845 στο ΦΕΚ 32Α - 08/12/1845, με την παλιά του ονομασία Βελβίτσαινα, να προσαρτάται στον τότε δήμο Αποδωτίας. Το 1912 με το ΦΕΚ 261Α - 31/08/1912 αποσπάσθηκε και ορίστηκε έδρα της ομώνυμης νεοϊδρυθείσας κοινότητας. Το 1927 με το ΦΕΚ 206Α - 28/09/1927 μετονομάστηκε σε Παλαιόπυργος. Σύμφωνα με το σχέδιο Καλλικράτης, μαζί με τα Περιβόλια, αποτελούν την κοινότητα Παλαιοπύργου της δημοτικής ενότητας Πυλλήνης που υπάγεται στο δήμο Ναυπακτίας και σύμφωνα με την απογραφή 2011 απογράφονται 164 κάτοικοι.
Εξωτερικοί σύνδεσμοι
Σύλλογος Απανταχού Παλαιοπυργιωτών
2163 Κόρτσακ
Ο Κόρτσακ (Korczak) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1971 από το προσωπικό του Αστεροσκοπείου της Κριμαίας, στο Ναουτσνί της Κριμαίας, και πήρε το όνομά του προς τιμή του Πολωνοεβραίου παιδαγωγού, συγγραφέα παιδικών βιβλίων και παιδιάτρου Γιάνους Κόρτσακ.
Αγριλιά Φθιώτιδας
Η Αγριλιά είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας σε λοφώδη περιοχή με υψόμετρο 150 μέτρα. Νοτιοανατολικά του χωριού σε απόσταση 9 χλμ. είναι η Λαμία, βορειοδυτικά η Λυγαριά, νότια ο Σταυρός και περνάει η ΕΟ Λαμίας - Καρπενησίου, δυτικά και βόρεια η ΕΟ Λαμίας - Λάρισας. Η παλιά ονομασία της είναι Δαΐτσα και έτσι αναφέρεται επίσημα μετά την απελευθέρωση το 1835 να προσαρτάται στην στο δήμο Λαμιέων. Το 1912 με το ΦΕΚ 261Α - 31/08/1912 το όνομά του διορθώθηκε σε Δραϊτσά και το 1927 με το ΦΕΚ 206Α - 28/09/1927 μετονομάστηκε σε Αγριλιά. Σύμφωνα με το Πρόγραμμα «Καλλικράτης» μαζί με την Λυγαριά αποτελούν την τοπική κοινότητα Λυγαριάς που υπάγεται στη δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει 345 μόνιμους κατοίκους. Με την απογραφή του 2001 είχε 573.
Παραπομπές
Κατηγορία:Χωριά του νομού Φθιώτιδας Κατηγορία:Δήμος Λαμιέων
Λιπαρή Τρίτη
Η Λιπαρή Τρίτη, ή Μαρντί Γκρα αναφέρεται σε εορτές του Καρναβαλιού. Λαμβάνει χώρα 47 μέρες πριν το πάσχα και η προέλευση της γιορτής είναι γαλλική. Μπορεί να συγκριθεί με το ελληνικό έθιμο της Τσικνοπέμπτης. Στα γαλλικά η ονομασία της εορτής, Mardi Gras, σημαίνει Λιπαρή Τρίτη. Κατά την Λιπαρή Τρίτη συνηθίζεται να καταναλώνεται αυξημένη ποσότητα φαγητού πριν την τελετουργική νηστεία την περίοδο της Σαρακοστής. Παρόμοιες εορτές εντοπίζονται και σε άλλα καθολικά και προτεσταντικά κράτη. Η Λιπαρή Τρίτη εορτάζεται κυρίως στο γαλλόφωνο κόσμο και άλλοτε γαλλόφωνες περιοχές, όπως η Νέα Ορλεάνη.
Κατηγορία:Γαλλικός πολιτισμός
Φθοροκυκλοπροπάνιο
Το φθοροκυκλοπροπάνιο η κυκλοπροπυλοφθορίδιο έχει χημικό τύπο C3H5F και σύντομο συντακτικό 40 px. Ανήκει στα κυκλοαλκυλοαλογονίδια, δηλαδή στα μονοϊσοκυκλικά κορεσμένα οργανομονοαλογονίδια. Έχει τα ακόλουθα τρία (3) ισομερή θέσης:
Ονοματολογία
Η ονομασία «φθοροκυκλοπροπάνιο» προέρχεται από την ονοματολογία κατά IUPAC. Συγκεκριμένα: Το αρχικό πρόθεμα «φθορ(ο)-» που δηλώνει την ύπαρξη ενός (1) ατόμου φθορίου, ως κύριας χαρακτηριστικής ομάδας αλλά χωρίς προβλεπόμενη κατάληξη. Το επόμενο πρόθεμα «-κυκλο-» δηλώνει την ύπαρξη ενός (1) δακτυλίου στο μόριό του. Το πρώτο πρόθεμα της ονομασίας της κύριας αλυσίδας «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την απουσία διπλών ή τριπλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει κύρια χαρακτηριστική ομάδα και προβλεπόμενη χαρακτηριστική κατάληξη. Ο αριθμός θέσης του φθορίου (1-) παραλήπεται ως πλεονασμός, αφού λόγω έλλειψης άλλου σημαντικότερου χαρακτηριστικού, η κύρια ανθρακική αλυσίδα αριθμείται πάντα από το άτομο στο οποίο συνδέεται το φθόριο.
Κυκλοπροπάνια και φθοροκυκλοπροπάνιο
«Κυκλοπροπάνια» ονομάζονται τα κυκλοαλκάνια με τριμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση γωνίας δεσμού  που είναι η συνηθισμένη γωνία δεσμού sp3-sp3 που αντιστοιχεί σε κορεσμένο. Ύστερα από ενεργειακή ανάλυση των πιθανών δομών - μοριακών μοντέλων με κβαντομηχανικές μεθόδους προέκυψε ως πιθανότερη η εκδοχή του sp2 υβριδισμού και της δημιουργίας δύο μοριακών τροχιακών τριών κέντρων (των τριών ατόμων C), σ (2sp2-2sp2-2sp2) και π (2p-2p-2p), με 3 ηλεκτρόνια ανά μοριακό τροχιακό, ώστε να χρησιμοποιηθούν τα 6 διαθέσιμα ηλεκτρόνια των 3 ατόμων C (τα άλλα 6 χρησιμοποούνται για τους 6 σ δεσμούς με τα 6 άτομα υδρογόνου ή και τα αλκύλια). Αντί δηλαδή των κλασσικών 3 ομοιοπολικών δεσμών δύο κέντρων μεταξύ των ατόμων C, υπάρχουν 2 ομοιοπολικοί δεσμοί τριών κέντρων. 300 px Εξαιτίας αυτού του γεγονότος προκύπτει η λεγόμενη «ενέργεια τάσης δεσμών» που συνυπολογίζει την ενέργεια παραμόρφωσης δεσμικής γωνίας (κατά Baeyer), που οφείλεται στη διαφορά γωνίας από την κανονική, και την ενέργεια στρέψης (κατά Piltzer), που οφείλεται στην αδυναμία του συστήματος να στρέψει τους δεσμούς του και να πάρει διαμόρρφωση αποφυγής των απώσεων τύπου Van der Waals, που αναπτύσσονται από την προσέγγιση αλληλοαπωθούμενων ατόμων και ομάδων αυτών. Ενώ λοιπόν το ισομερές προπένιο έχει θερμότητα ολικής καύσης 1.971 kcal/mole το κυκλοπροπάνιο έχει 2.088 kcal/mole. Το ΔQ = 117 kJ/mole αντιστοιχεί ακριβώς στην επιπλέον ενέργεια που παγιδεύει η ιδιάζουσα δομή του τριμελή δατυλίου. Αποτέλεσμα των παραπάνω είναι τα κυκλοπροπάνια να δείνουν αντιδράσεις προσθηκοδιάσπασης-1,3. Το φθοροκυκλοπροπάνιο διαφέρει από το κυκλοπροπάνιο στο ότι έχει ένα άτομο φθορίου αντί ενός ατόμου υδρογόνου.
Ενδομοριακή αντίδραση Würz
Με τη χρήση ενδομοριακής αντίδρασης Würtz, από 1,3-διβρωμο-2-φθοροπροπάνιο 40px
40px
Βινυλοφθορίδιο και μεθυλένιο
Με προσθήκη μεθυλενίου ([:CH2]) σε βινυλοφθορίδιο (CH2=CHF), μέσω του ζεύγους μεθυλενοδιιωδίδιου (CH2I2) - ψευδαργύρου (Zn) : 40px
Υποκατάσταση του υδροξυλίου σε κυκλοπροπανόλη
Με επίδραση υδροφθορίου (HF) σε κυκλοπροπανόλη : 40 px 40px
Από κυκλοπροπένιο
Με υδροφθορίωση κυκλοπροπενίου παράγεται κυκλοπροπυλοφθορίδιο : 40 px 40px
Από κυκλοπροπυλοχλωρίδιο
Με επίδραση φθοριούχου υφυδραργύρου (Hg2F2) σε κυκλοπροπυλοχλωρίδιο παράγεται κυκλοπροπυλοφθορίδιο : 60 px 40px
Προσθήκη αλογόνου
Με επίδραση αλογόνου είναι δυνατό να γίνει 1,3-κυκλοπροσθήκη, οπότε παράγεται κυρίως 1,3-διαλο-1-φθοροπροπάνιο 40px
Καταλυτική 1,3-υδρογόνωση
Με καταλυτική υδρογόνωση - Παράγεται κυρίως προπυλοφθορίδιο: 40px
Υδραλογόνωση-1,3
Με υδραλογόνο (ΗΧ) - Παράγεται κυρίως 1-αλο-1-φθοροπροπάνιο: 40px
Υδροξυαλογόνωση-1,3
Με υπαλογονώδες οξύ (HOX) - Παράγεται τελικά κυρίως 3-αλοπροπανάλη, μέσω 3-αλο-1-φθοροπροπανόλης-1 και 3-αλο-1-προπεν-1-όλης. 40px
Ενυδάτωση-1,3
Με επίδραση θειικού οξέως σε κυκλοπροπάνιo παράγεται τελικά κυρίως προπανάλη: 40px
Διυδροξυλίωση-1,3
Με επίδραση υπεροξείδιο του υδρογόνου σε κυκλοπροπάνιo, παρουσία καρβονικών οξέων παράγεται τελικά κυρίως 3-υδροξυπροπανάλη: 40px
Παραγωγή αλκοόλης
Υδρόλυση με διάλυμα υδροξειδίου του αργύρου (AgOH) προς κυκλοπροπανόλη : 40px 40 px
Παραγωγή κυκλοαλκινίου
Με αλκινικά άλατα (RC≡CNa) προς κυκλοαλκίνιο. Π.χ. : 40px 60 px
Παραγωγή νιτριλίου
Με κυανιούχο νάτριο (NaCN) προς κυκλοπροπυλομεθανονιτρίλιο (CH3CN) : 40px 40 px
Παραγωγή αλκυλιωδιδίου
Με ιωδιούχο νάτριο (NaI) προς κυκλοπροπυλοϊωδίδιο : 40px  40 px
Πηγές
Κατηγορία:Κυκλοαλκυλοαλογονίδια Κατηγορία:Οργανικές ενώσεις φθορίου Κατηγορία:C3 Κατηγορία:Κυκλοπροπάνια
Ματ Γκρέινινγκ
Ο Ματ Γκρέινινγκ (Matthew Abram "Matt" Groening, 15 Φεβρουαρίου 1954) είναι Αμερικανός σεναριογράφος, παραγωγός και δημιουργός της παγκοσμίως γνωστής σειράς κινουμένων σχεδίων The Simpsons. Άλλα γνωστά του έργα είναι η σειρά κινουμένων σχεδίων Futurama και το κόμικ Life in Hell. Δημιούργησε την κωμική σειρά κινουμένων σχεδίων του Απογοήτευση.
Βιογραφία
Το Life in Hell τράβηξε την προσοχή του παραγωγού Τζέιμς Λ. Μπρουκς που πρότεινε στον Γκρέινινγκ τη δημιουργία μιας τηλεοπτικής σειράς κινουμένων σχεδίων. Ο Γκρέινινγκ σκέφτηκε μια δυσλειτουργική οικογένεια που ονόμασε The Simpsons.
Ουόλε Σογίνκα
Ο Ακινουάντε Ουόλε Σογίνκα (αγγλικά: Akinwande Wole Soyinka) (13 Ιουλίου 1934) είναι Νιγηριανός δραματουργός, ποιητής, μυθιστοριογράφος και κριτικός. Το 1986, τού απονεμήθηκε το Νόμπελ Λογοτεχνίας. Η μητρική του γλώσσα είναι η Γιορούμπα.
Τα πρώτα χρόνια
Γεννήθηκε στην Αμπεόκουτα της Νιγηρίας, στις 13 Ιουλίου του 1934. Φοίτησε στο Κυβερνητικό και στο Πανεπιστημιακό Κολλέγιο του Ιμπάνταν και το 1958, απεφοίτησε από το Τμήμα Αγγλικής Φιλολογίας του Λιντς.
Επιστροφή στη Νιγηρία
Αμέσως μετά, επέστρεψε στη Νιγηρία και ίδρυσε ένα εθνικό θέατρο, το οποίο ονομάστηκε αρχικά "Οι Μάσκες του 1960" και, αργότερα, "Θέατρο Όρισουν". Το πρώτο του σημαντικό θεατρικό έργο ήταν ο "Χορός των Δασών" (A Dance of the Forests), το οποίο έγραψε με αφορμή, τον εορτασμό της ανακήρυξης της ανεξαρτησίας της Νιγηρίας. Τα κύρια στοιχεία του ήταν η σατιρική κριτική που ασκούσε ο Σογίνκα στο έθνος και η απομυθοποίηση της πραγματικότητας. Στα επόμενα έργα του (The Lion and the Jewel, The Trials of Brother Jero, Jero's Metamorphosis), ο Σογίνκα σατίριζε τους Ευρωπαίους διδασκάλους και ιεροκήρυκες, οι οποίοι πλούτιζαν, λόγω της ευπιστίας του λαού. Τα έργα του "Ο Θερισμός του Κόνγκι" (Kongi's Harvest, παρουσιάστηκε στην έναρξη του Πρώτου Φεστιβάλ Νεγρικών Τεχνών, το 1966, στο Ντακάρ) και "Ο Δρόμος" (The Road) φανέρωναν την απογοήτευση του Σογίνκα, απέναντι στην αυταρχική αφρικανική ηγεσία, αλλά και στη νιγηριανή κοινωνία. Ειδικότερα, στο έργο "Η Δυνατή Ράτσα" (The Strong Breed) αναφέρεται ένα ετήσιο έθιμο, κατά το οποίο, κάθε χωριό επέλεγε έναν άνθρωπο ως εξιλαστήριο θύμα για τις αμαρτίες του συνόλου. Το θεατρικό του έργο "Παράφρονες και ειδικοί" (Madmen and Specialists) παίχθηκε για πρώτη φορά στο Ιμπάνταν, το 1965 και, το 1970, παίχθηκε στις Ηνωμένες Πολιτείες, με τίτλο "Παράφρονες και Επιστήμονες" (Madmen and Scientists).
Διετής φυλάκιση
To 1967, καταδικάστηκε σε φυλάκιση, με την κατηγορία της ανάμειξης, στην απόσχιση της Μπιάφρα από τη Νιγηρία. Απεφυλακίστηκε, το 1969. Μέσα σε αυτά τα δύο χρόνια έγραψε τη συλλογή ποιημάτων "Ποιήματα από τη Φυλακή" (Poems from Prison, επανεκδόθηκαν, το 1972, με τίτλο "Μια Σαΐτα στην Κρύπτη"), η οποία, μαζί με τη συλλογή "Ιντάνρε και άλλα ποιήματα" (Idanre and Other Poems) έχει αποσπάσει καλές κριτικές, λόγω της γλώσσας και της μορφής τους. Το 1972, ακολούθησε ένα πεζογράφημα, με τιτλο "Ο Άνθρωπος Πέθανε" (The Man Died), στο οποίο ο Σογίνκα περιέγραφε τις εμπειρίες του από τη σύλληψη και τη φυλάκισή του.
Coolio
Ο Coolio (Artis Leon Ivey Jr., 1 Αυγούστου 1963 - 28 Σεπτεμβρίου 2022) ήταν Αμερικανός ράπερ και ηθοποιός. Το πρώτο του άλμπουμ It Takes a Thief κυκλοφόρησε το 1994. Έγινε παγκοσμίως γνωστός για το τραγούδι του "Gangsta's Paradise", για το οποίο απέσπασε βραβείο Grammy το 1996.
Ουόλε Σογίνκα
Αυτοβιογραφία και άλλα έργα
Το 1981, εκδόθηκε η αυτοβιογραφία του, με τίτλο Ακέ: Τα Παιδικά Χρόνια (Aké: The Years of Childhood). Το 1989, εκδόθηκε το Isara: A Voyage Around Essay και το 1994, το "Απομνημονεύματα, 1946-1965" (Penkelemes Years: A Memoir, 1946-1965).
Coolio
Βιογραφία
Γεννήθηκε στην Καλιφόρνια. Φοίτησε για ένα διάστημα στο Κολέγιο Κόμπτον, αλλά άφησε τις σπουδές του για να γίνει ράπερ.
Ουόλε Σογίνκα
Βραβείο Νόμπελ
Το 1986, ο Ουόλε Σογίνκα έγινε ο πρώτος Αφρικανός που βραβεύθηκε με το Νόμπελ Λογοτεχνίας.
Coolio
Βιογραφία
Το 1995, ο Coolio κυκλοφόρησε το Gangsta's Paradise και σημείωσε μεγάλη επιτυχία. Το τραγούδι έλαβε διθυραμβικές κριτικές από κριτικούς μουσικής και κέρδισε βραβείο Grammy. Έχει λάβει άλλες 6 υποψηφιότητες για το βραβείο, ενώ οι παρωδίες του τραγουδιού ήταν και αυτές πολύ επιτυχημένες. Ο κωμικός Αλ Γιάνκοβιτς κυκλοφόρησε μια παρωδία του τραγουδιού με τίτλο "Amish Paradise" και ο Coolio ισχυρίστηκε ότι ο Γιάνκοβιτς δεν είχε πάρει άδεια για αυτήν την παρωδία. Το θέμα τελικά δεν κατέληξε στα δικαστήρια. Ο Coolio κυκλοφόρησε και το άλμπουμ Gangsta's Paradise, όπου περιέχεται το ομώνυμο τραγούδι. Είναι επίσης γνωστός για την συμμετοχή του στην σειρά του Nickelodeon Kenan and Kel, ενώ ο ίδιος τραγουδούσε για κάποιο καιρό και το μουσικό θέμα της σειράς.
Ουόλε Σογίνκα
Εξορία
Το 1994, ο Σογίνκα λόγω του δικτατορικού καθεστώτος της Νιγηρίας, αυτοεξορίστηκε στις Ηνωμένες Πολιτείες, όπου και παρέμεινε για τέσσερα χρόνια. Επέστρεψε το 1998, λόγω του θανάτου του δικτάτορα Σάνι Αμπάτσα. Κατά την αναμονή της άφιξής του, στο Λάγος, χιλιάδες κόσμου μαζεύτηκαν στο τοπικό αεροδρόμιο, για να τόν υποδεχθούν. Μόλις ο Σογίνκα έθφασε στην πατρίδα του, επισκέφθηκε την οικογένεια του Μοσούντ Αμπιόλα, ο οποίος ήταν ο ηγέτης των Δημοκρατικών και είχε πεθάνει λίγο καιρό πριν, στη φυλακή. Δυο μέρες μετά την επιστροφή του, ο Σογίνκα πήρε μέρος σε μια εκδήλωση του Νιγηριανού Ινστιτούτου Διεθνούς Πολιτικής. Λίγες ημέρες αργότερα, επισκέφθηκε την οικογένεια του συγγραφέα και στενού του φίλου Κεν Σάρο Ουΐουα, ο οποίος εκτελέστηκε, λόγω της υπεράσπισης -από μέρους του- των δικαιωμάτων της φυλής Ογκόνι.
Coolio
Βιογραφία
Ο Coolio δημιούργησε την τηλεοπτική σειρά Cookin' with Coolio, στην οποία ο ίδιος μαγείρευε και τραγουδούσε ταυτόχρονα.
Ουόλε Σογίνκα
Διεθνές Κοινοβούλιο Συγγραφέων
Το 2001, εκλέχθηκε Πρόεδρος του Διεθνούς Κοινοβουλίου Συγγραφέων, για ένα χρόνο.
Coolio
Βιογραφία
Ο Coolio έχει επίσης ασχοληθεί με την φιλανθρωπία και τον κοινωνικό ακτιβισμό. Ο ίδιος επιλέχθηκε από την "Environmental Justice and Climate Change" ως επίτιμο μέλος της και γύρισε την Αμερική για να επισκεφτεί κολέγια και πανεπιστήμια για Αφροαμερικανούς, όπου έδωσε ομιλίες για την προστασία του περιβάλλοντος.
Ουόλε Σογίνκα
Νέα Βιβλιοθήκη της Αλεξάνδρειας
Το 2002, συμμετείχε μαζί με συγγραφείς, όπως, ο Ουμπέρτο Έκο και ο Ζακ Ατταλί, στην προσπάθεια εκσυχρονισμού και βελτίωσης της νέας Βιβλιοθήκης της Αλεξάνδρειας.
Coolio
Βιογραφία
Έχει ασχοληθεί και με την πολιτική, καθώς διοργάνωσε τις προεκλογικές εκστρατείες της πορνογραφικής ηθοποιού Τσέρι ΝτεΒιλ για διάφορα αξιώματα ως μέλος του Δημοκρατικού Κόμματος.
Ουόλε Σογίνκα
Προεδρικές εκλογές του 2007 και εσωτερικές αναταραχές
Μετά τις προεδρικές εκλογές του Απριλίου του 2007 και την εκλογή του Λαϊκού Δημοκρατικού Κόμματος, ο ηγέτης της αξιωματικής αντιπολίτευσης του πρώην στρατιωτικού δικτάτορα, Μουχαμμαντού Μπουχάρι κάλεσε τους ψηφοφόρους του κόμματος του σε διαδηλώσεις την ημέρα της Πρωτομαγιάς, λόγω καταγγελιών για νοθεία και παρατυπίες. Το γεγονός καταδίκασε ο Σογίνκα, ο οποίος ζήτησε την επανάληψη των εκλογών και την απαγόρευση εισόδου στις δυτικές χώρες στον Μωρίς Ίβου, τον οποίο κατονόμασε ως βασικό ύποπτο, εάν αποδεικνύονταν, τελικά, οι κατηγορίες του Μπουχάρι. Τέλος, κάλεσε το λαό της Νιγηρίας να μην αποδεχθεί το αποτέλεσμα των "γελοίων αυτών εκλογών", όπως τίς αποκάλεσε.
Coolio
Βιογραφία
Ο Coolio απεβίωσε στις 28 Σεπτεμβρίου 2022. Ο Posey, ο οποίος συνεργάστηκε με τον ράπερ για περισσότερα από 20 χρόνια, έδωσε επιπλέον λεπτομέρειες, για τον θάνατό του λέγοντας ότι ο Coolio βρισκόταν στο σπίτι ενός φίλου του στο Λος Άντζελες όταν πήγε στο μπάνιο. Όταν οι φίλοι του συνειδητοποίησαν πως είχε περάσει "αρκετή ώρα", έσπασαν την πόρτα και βρήκαν τον Coolio στο πάτωμα. Αμέσως κλήθηκε ασθενοφόρο και οι τραυματιοφορείς προσπάθησαν να τον επαναφέρουν, αλλά απεβίωσε περίπου στις 5 το απόγευμα, τοπική ώρα.
Παραπομπές
Κατηγορία:Αμερικανοί ράπερ Κατηγορία:Βραβευμένοι με Γκράμι Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί φωνής
Ουόλε Σογίνκα
Υπόθεση Αστιανί
Το Δεκέμβριο του 2010, ο Σογίνκα συνυπέγραφε μαζί με διάφορους πολιτικούς, όπως, η Κάθριν Άστον, ο Εντ Μίλμπαντ και ο Μπερτράντ Ντελανοέ, την ανοιχτή επιστολή, προς την εφημερίδα "The New York Times", καταδικάζοντας τις ιρανικές αρχές για την απόφαση του θανάτου δια λιθοβολισμού της Σακινέ Μωχαμμαντί Αστιανί, η οποία κατηγορήθηκε για μοιχεία και συνέργεια στη δολοφονία του συζύγου της.
Παραπομπές
Κατηγορία:Νιγηριανοί συγγραφείς Κατηγορία:Νιγηριανοί ποιητές Κατηγορία:Νιγηριανοί θεατρικοί συγγραφείς Κατηγορία:Νιγηριανοί φιλόσοφοι Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα Κατηγορία:Βραβευμένοι με Νόμπελ Λογοτεχνίας Κατηγορία:Νιγηριανοί ακτιβιστές
400
Η τρέχουσα σελίδα αφορά το έτος 400 κατά το Γρηγοριανό ημερολόγιο
Το έτος 400 (CD) ήταν ένα δίσεκτο έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Στιλίχωνα και Αυρηλιανού (ή, λιγότερο γνωστό, το Έτος 1153 από Κτήσεως Κόσμου). Η ονομασία 400 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Μαυρόβατος Δράμας
Ο Μαυρόβατος (έως το 1927 γνωστός ως Καρά Τσαλή ) είναι χωριό στην Περιφέρεια Ανατολικής Μακεδονίας και Θράκης του νομού Δράμας. Σύμφωνα με την απογραφή του 2001, υπάρχουν 714 κάτοικοι.
Γεωγραφία
Το χωριό βρίσκεται στον κάμπο της Δράμας περίπου 4 χλμ. νότια της Δράμας. Κατά τη διοικητική διαίρεση της Ελλάδας με το σχέδιο  Καποδίστριας, μέχρι 2010, ο Μαυρόβατος ανήκε στο Τοπικό Διαμέρισμα Μαυροβάτου, του πρώην Δήμου ΔΡΑΜΑΣ του Νομού ΔΡΑΜΑΣ. Ο Μαυρόβατος έχει υψόμετρο 80 μέτρα από την επιφάνεια της θάλασσας σε γεωγραφικό πλάτος 41,1086950208 και γεωγραφικό μήκος 24, 1419767203. Βόρεια η οροσειρά της Ροδόπης. Δυτικά τα βουνά Όρβηλος και Μενοίκιο. Ανατολικά τα όρη της Λεκάνης. Στο κέντρο το όρος Φαλακρό. Το νομό διαρρέουν οι ποταμοί Νέστος και Αγγίτης.Το μεγαλύτερο μέρος (70%) είναι ορεινό. Άλλα μεγάλα χωριά, Προσοτσάνη, Καλαμπάκι,Δοξάτο,Άγιος Αθανάσιος,Κύρια,Ξηροπόταμος και Πετρούσα. Οι κάτοικοι ασχολούνται κυρίως με τη γεωργία. Έχει επίσης πλούσια πανίδα και χλωρίδα και είναι κατάλληλο για καλλιέργιες. Συνήθως οι κάτοικοι σπέρνουν σιτάρι, καλαμπόκι και βαμβάκι. Στον κήπο τους σπέρνουν λαχανικά όπως μπρόκολο,ντομάτα,κουνουπίδι,αγγούρι,μαΪντανό και σέλινο. Έχει επίσης πολλά δέντρα όπως έλατα,πεύκα και καρποφόρα δέντρα.<mapframe latitude="41.109882" longitude="24.114990" zoom="11" width="424" height="135" align="right" />
Παραπομπές
Κατηγορία:Χωριά του νομού Δράμας Κατηγορία:Δήμος Δράμας
1599 Ζιομύ
Ο Ζιομύ (Giomus) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,991. Ανακαλύφθηκε το 1950 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του από τη μικρή γαλλική πόλη Ζιαν.
Φυσικά χαρακτηριστικά
Η μέση διάμετρος του Ζιομύ εκτιμάται σε 39,54 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,045 ± 0,005. Είναι αβέβαιο με ποια περίοδο περιστρέφεται ο Ζιομύ γύρω από τον εαυτό του, πιθανώς όμως η περίοδός του είναι γύρω στις 6,5 ώρες.
Εξωτερικοί σύνδεσμοι
Ζιομυ
Φάρο
thumb|200px Η Φάρο είναι η νοτιότερη πόλη της Πορτογαλίας. Βρίσκεται στη περιοχή της Αλγκάρβε στην νότια Πορτογαλία. Η πόλη αριθμεί περίπου 50.000 κατοίκους, ενώ όλος ο δήμος 64.560 (σύμφωνα με την απογραφή του 2011). Είναι η έδρα του διαμερίσματος Φάρο και η πρωτεύουσα της περιοχής Αλγκάρβε.
Η πόλη διαθέτει δημόσιο πανεπιστήμιο (το πανεπιστήμιο της Αλγκάρβε), διεθνή αερολιμένα (αεροδρόμιο Φάρο), λιμάνι, μαρίνα και σιδηροδρομικό σταθμό.
Αθλητισμός
Το Στάδιο Αλγκάρβε, με 30.000 θέσεις, ήταν ένα από τα στάδια του Euro 2004.
Εξωτερικοί σύνδεσμοι
Κατηγορία:Πόλεις της Πορτογαλίας Κατηγορία:Αλγκάρβε
Ντάνιελ Γκορστάιν
'''Ο Nτάνιελ Ε. Γκορστάιν''' (1 ιανουαρίου, 1923 – 26 αυγούστου, 1992) ήταν Αμερικανός μαθηματικός. Σπούδασε σε  προπτυχιακό και μεταπτυχιακό επίπεδο στο Πανεπιστήμιο του Χάρβαρντ, όπου απέκτησε το Διδακτορικό του το 1950, καθηγητής του ήταν ο Όσκαρ Ζαρίσκι, εισάγωντας στη διατριβή του την αρχή της δυαδικότητα για την κυρτότητα του αεροπλάνου και αυτό ήταν το κίνητρο του Grothendieck για την εισαγωγή των δακτυλίων Γκορενστείν. Ήταν μια σημαντική επιρροή στην κατάταξη των πεπερασμένων απλών ομάδ ων.
Ο Γκορενστείν είχε απονεμηθεί με πολλές τιμητικές διακρίσεις για το έργο του σχετικά με τις πεπερασμένες απλές ομάδες. Είναι αναγνωρισμένος, για την εισφορά του στην έρευνα, όπως οι εργασίες για τους κανονικοποιητές συναρτήσεων, ως ηγέτης στην σκιαγράφηση της απόδειξης της ταξινόμησης, μια από τις σημαντικότερες αποδείξεις των καθαρών μαθηματικών που επιχειρήθηκε ποτέ. Το 1972 κέρδισε την υποτροφία Γκούγκενχαϊμ και έγινε Υπότροφος του ιδρύματος Φούλμπραϊτ *1978 έγινε μέλος της Εθνικής Ακαδημίας Επιστημών και της Αμερικανικής Ακαδημίας Τεχνών και Επιστημών, και το 1989 κέρδισε το βραβείο Steele για μαθηματική του συνεισφορά.
Λουίζα Μέι Άλκοτ
Η Λουίζα Μέι Άλκοτ (αγγλ. Louisa May Alcott, 27 Σεπτεμβρίου 1832 – 6 Μαρτίου 1888) ήταν Αμερικανίδα συγγραφέας.
Γεννήθηκε στις 29 Νοεμβρίου 1832 στην Πενσυλβάνια των ΗΠΑ. Μαζί με τις τρεις αδελφές της, Άννα, Ελίζαμπεθ και Μέι εκπαιδεύθηκαν από τον πατέρα τους, τον φιλόσοφο και δάσκαλο Μπρόνσον Άλκοτ. Μεγάλωσαν με τα χριστιανικά «πιστεύω» της μητέρας τους, Άμπιγκεϊλ Μέι. Η συγγραφέας πέρασε τα παιδικά της χρόνια στη Βοστώνη και στο Κόνκορντ, μεγάλωσε σαν την πρωταγωνίστρια της, την Τζόζεφιν Μάρτς, παίζοντας όπως τα αγόρια. Η μικρή Λουίζα είχε πάθος για τη γραφή, είχε πλούσια φαντασία και έλεγε ιστορίες στις αδελφές. Έκανε θεατρικές παραστάσεις στο αχυρώνα του σπιτιού τους, που συνήθως έπαιζε τον κακό ρόλο ή την κακιά βασίλισσα. Η σταδιοδρομία της ξεκίνησε με την ποίηση και διηγήματα σε περιοδικά. Σε ηλικία 22 ετών κυκλοφορεί το πρώτο της βιβλίο "Flower Fables", δηλαδή Μύθοι λουλουδιών. Στη συνέχεια, έκανε βιβλίο τις επιστολές της που έστελνε στο σπίτι της, όταν δούλευε ως νοσοκόμα στον Εμφύλιο πόλεμο, οπου αρρώστησε και έγραψε το βιβλίο Ιστορίες νοσοκομείου. Το 1867, ο εκδότης της Τόμας Νάιλς της ζήτησε να γράψει ένα μυθιστόρημα για κορίτσια. Από τον Μάιο μέχρι τον Ιούλιο του 1868, έγραψε το κλασικό μυθιστόρημα Μικρές κυρίες, βασισμένο σε προσωπικές της εμπειρίες. Άλλα έργα της είναι τα Ένα ρομαντικό κορίτσι, Μικροί κύριοι, Τα αγόρια της Τζο,Οι μικρές κυρίες παντρεύονται, Το παιδί του τσίρκου, Τα οκτώ ξαδέρφια και τα Διαθέσεις, Εργασία και Ένας Μεφιστοφελής του καιρού μας, τα τρία τελευταία όμως δεν είχαν τόση απήχηση. Η Άλκοτ έγραψε πάνω από 30 βιβλία.
Στις 6 Μαρτίου 1888 άφησε την τελευταία της πνοή, δύο μέρες μετά τον θάνατο του πατέρα της. Τάφηκε στο Κόνκορντ. Έχει διακριθεί ως συγγραφέας, αν και ονειρευόταν να γίνει ηθοποιός.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί μυθιστοριογράφοι Κατηγορία:Αμερικανοί διηγηματογράφοι Κατηγορία:Συγγραφείς παιδικής και νεανικής λογοτεχνίας Κατηγορία:Αμερικανοί νοσηλευτές
Μικροχώρι Δράμας
Το Μικροχώρι (έως 21/4/ του 1927 γνωστό ως Κιουτσούκ Κιόι ) είναι χωριό στην Περιφέρεια Ανατολικής Μακεδονίας και Θράκης του νομού Δράμας. Σύμφωνα με την απογραφή του 2001, αριθμούσε 598 κατοίκους.
Γεωγραφία
Το χωριό βρίσκεται εντός του Κάμπου της Δράμας, σε απόσταση, περίπου, 5 χμ. νότια της Δράμας.
Παραπομπές
Κατηγορία:Χωριά του νομού Δράμας Κατηγορία:Δήμος Δράμας
2164 Λυάλυα
Η Λυάλυα (Lyalya) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της στη μνήμη της Έλενας Κ. Ουμπιβόβκ (Елена Константиновна Убийвовк, 1918-1942), Ουκρανής φοιτήτριας της αστρονομίας και αντιστασιακού που σκοτώθηκε κατά τον Β΄ Παγκόσμιο Πόλεμο (το «Λυάλυα» είναι υποκοριστικό του «Έλενα»).
Φυσικά χαρακτηριστικά
Τα φυσικά χαρακτηριστικά της Λυάλυα είναι άγνωστα.
Εξωτερικοί σύνδεσμοι
Λυαλυα
Συνάρτηση παραγωγής
Στην Οικονομική Επιστήμη η συνάρτηση παραγωγής είναι μία στατιστική εξίσωση που εκφράζει τη σχέση μεταξύ των ποσοτήτων των παραγωγικών συντελεστών, (εργασία, κεφάλαιο), που χρησιμοποιούνται και της ποσότητας παραγωγής που επιτυγχάνεται εξ αυτών.
Με την εξίσωση αυτή στην ουσία αποκαλύπτεται η ποσότητα που μπορεί να παραχθεί από κάθε συνδυασμό των παραγωγικών συντελεστών με την προϋπόθεση όμως ότι χρησιμοποιούνται οι αποτελεσματικότερες μέθοδοι παραγωγής. Έτσι με τη συνάρτηση παραγωγής είναι δυνατοί οι ακόλουθοι τρεις βασικοί στόχοι:
α) Η μέτρηση της παραγωγικότητας επί ενός συντελεστή ή και η μεταβολή της που μπορεί να προκύψει σε μία αυξομείωση μιας μονάδας του ίδιου συντελεστή. Επακόλουθο αυτού είναι τελικά η ορθή κατανομή του εισοδήματος στους συντελεστές παραγωγής, που αυτός είναι και ο πρωταρχικός στόχος της συνάρτησης.
β) Επίσης κάτω υπό ειδικές συνθήκες είναι δυνατός και ο προσδιορισμός του λεγόμενου "οριακού προϊόντος" στη συμβολή του κάθε συντελεστή με επακόλουθο επίσης την ιδανική κατανομή του εισοδήματος.
γ) Ακόμα με την αυτή συνάρτηση γίνεται ευκολότερος ο προσδιορισμός του λιγότερου δαπανηρού συνδυασμού των συντελεστών στη παραγωγή μιας δεδομένης ποσότητας προϊόντος.
Χρήση του όρου αυτού απαντάται τόσο στη μικροοικονομία όσο και στη μακροοικονομία. Σχεδόν όλες οι οικονομικές θεωρίες θεωρούν τη συνάρτηση παραγωγής ως προϋπόθεση, είτε σε επίπεδο παραγωγικότητας χώρας είτε σε επίπεδο επιχειρήσεων. Έτσι υπό την άποψη αυτή η συνάρτηση παραγωγής καθίσταται μία από τις βασικές έννοιες της Οικονομικής Επιστήμης αν και υπάρχουν πολλές ενστάσεις για την ανταπόκριση του όρου σε συνολική παραγωγή ως συνολική συνάρτηση.
Πηγές
Κατηγορία:Παραγωγή Κατηγορία:Μικροοικονομική Κατηγορία:Οικονομικά της παραγωγής
403
Η τρέχουσα σελίδα αφορά το έτος 403 κατά το Γρηγοριανό ημερολόγιο
Θάνατοι
Κατηγορία:Έτη